**Lahden moskeija** (turk. *Lahti Cami*) on Päijät-Hämeen maakunnassa ja Lahden asemantaustalla sijaitseva turkkilainen moskeija, oikeastaan kuitenkin vain rukoushuone. Lahden moskeija avajaistilaisuus suoritettiin kaupunginjohtaja Jyrki Myllyvirran johdolla 4. huhtikuuta 2012. Moskeija kuuluu nykyisin Suomen Islamilaiseen Diyanet Yhdyskuntaan, jonka toimiin ja tehtäviin kuuluu Lahden lisäksi myös Vantaan, Turun sekä Porin moskeijoiden uskonnolliset sekä hallinnolliset tehtävät.

Historia
--------

1950-luvulla rakennettu puutalo toimi alun perin Lahden Adventtiseurakunnan kirkkorakennuksena 1990-luvulle saakka. Sen jälkeen rakennus toimi kuvataiteilija Ismo Pyykön ateljeena, ennen kuin Lahden islamilainen valistusyhdistys restauroi sen rukoushuoneeksi vuonna 2012. Avajaisissa yhdistyksen puheenjohtaja Fayrullah Evirken korosti, ettei kyseessä ollut moskeija, sillä rukoushuoneen yhteydessä on myös luokkatiloja.

Yhdistyksen taustalla on Turkin uskonnollisten asioiden virasto Diayanet, joka on käyttänyt viime vuosina puoli miljardia dollaria moskeijoiden rakentamiseen Euroopassa, Aasiassa ja Afrikassa. Viraston toiminta on ollut aatteellisesti lähellä Muslimiveljeskuntaa. Saksassa yhdistyksen imaameja on syytetty vakoilusta. Suomessa Diyanet on imaamien avulla kerännyt tietojan Erdoğanin vastustajista.

Vierailu ja sisäänkäynnit
-------------------------

Moskeijan kahdesta sisäänkäynnistä Uudenmaankadun puoleinen etuovi johtaa suoraan naisten ja lasten rukous-, pesu-, opetus- ja oleskelutiloihin. Pihanpuoleinen ovi puolestaan johtaa miesten pesu- ja rukoustiloihin. Moskeijassa niin rukoilijoiden kuin myös vieraiden tulee aina muistaa riisua ulkokengät rakennuksen ulkopuolella.

Toiminta ja kävijät
-------------------

Päijät-Hämeen muslimivähemmistölle moskeijalla on erittäin tärkeä yhteiskunnallinen tehtävä esim. avioliiton, kuoleman sekä hautaustoimeen liittyvien tehtävien parissa.

Lahden moskeijassa rukoilijat koostuvat useista eri etnisistä ja kansallisista ryhmistä. Kävijöistä suurin osa puhuu joko suomen, turkin, arabian, ranskan, saksan, englannin, albanian, darin, farsin tai tadžikin kieltä. Moskeija tarjoaakin viikoittain niin aikuisille, kuin myös lapsille uskontoon sekä Koraaniin liittyvää opetusta turkiksi ja arabiaksi. Tämän lisäksi moskeijassa on yhdyskunnan rukoilijoille tarjolla kirjallista materiaalia edellä mainittujen kielten lisäksi myös venäjäksi, espanjaksi ja ruotsiksi.

Moskeijan imaami
----------------

### Abdulmecit Aksan

Turkin tasavallan edustuston lähettämänä Lahden moskeijan henkilöstöön kuuluu kansainvälisissä tehtävissä toiminut ja akateemisen arabian kielen omaava imaami Abdulmecit Aksan, joka yli nelikymmenvuotisen uransa aikana on toiminut useiden eri EU-maiden moskeijoiden parissa. Aksan on Suomessa olonsa aikana tuonut merkittävää erityisosaamista Lahden muslimiyhteisölle, mikä puolestaan on näkynyt moskeijan kävijämäärien kasvuna viimeisen kolmen vuoden aikana.

Kuvia Lahden moskeijasta
------------------------

* Lahden moskeijan islamilainen symboli, eli kuu ja tähti.Lahden moskeijan islamilainen symboli, eli kuu ja tähti.
* Aulassa sijaitseva kyltti, jossa lukee kaikilla rukoilijoiden enemmistökielillä "Lahden moskeija".Aulassa sijaitseva kyltti, jossa lukee kaikilla rukoilijoiden enemmistökielillä "Lahden moskeija".
* Turkin tasavallasta tuotu minbar, josta imaami pitää perjantaisin puheensa.Turkin tasavallasta tuotu minbar, josta imaami pitää perjantaisin puheensa.
* Lahden moskeijan suurkristalli, joka sijaitsee rakennuksen rukoussalissa.Lahden moskeijan suurkristalli, joka sijaitsee rakennuksen rukoussalissa.
* Lahden moskeijan kullattu taulu, johon on käsityönä ommeltu kuvaus Mekan Kaabasta.Lahden moskeijan kullattu taulu, johon on käsityönä ommeltu kuvaus Mekan Kaabasta.
* Imaamin takke päähine, sekä rukousnauha.Imaamin takke päähine, sekä rukousnauha.
* Lahden moskeijan yleistiloissa sijaitsevat elektroniset, Bluetooth-kaiuttimilla varustetut LED-kristallit, joista imaami pystyy tarvittaessa kuuluttamaan rukouskutsun.Lahden moskeijan yleistiloissa sijaitsevat elektroniset, Bluetooth-kaiuttimilla varustetut LED-kristallit, joista imaami pystyy tarvittaessa kuuluttamaan rukouskutsun.

Katso myös
----------

* Vantaan moskeija
* Suomen Islamilainen Diyanet Yhdyskunta
* Islam Suomessa

Lähteet
-------

1. 1 2  Lahden muslimien uusi kulttuurikeskus avautui *ESS.fi*.  5.4.2012. Viitattu 11.8.2017.
2. ↑  Suomen Moskeijat | Finland | Moskeijat Suomessa *Suomen Moskeijat | Finland | Moskeijat Suomessa*.  Arkistoitu 2.1.2018. Viitattu 1.1.2018. (englanniksi)
3. ↑  Lahden moskeija tulee näkyvälle paikalle *Yle Uutiset*. Viitattu 11.8.2017.
4. 1 2  Maria Serenius: Turkki on palannut takaisin Läh-itään.  *Kanava, 3, 42–44*, 2020.
5. ↑  Yrjö Kokkonen: Turkki kerää tietoa Suomessa asuvista Erdoganin vastustajiksi epäillyistä *YLE uutiset. Ulkomaat*. 7.12.2016.
6. ↑  Lahden moskeija *Lahden moskeija*.  Arkistoitu 11.8.2017. Viitattu 11.8.2017.
7. ↑  Lahden moskeija *Lahden moskeija*.  Arkistoitu 11.8.2017. Viitattu 11.8.2017.



|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Islam Suomessa |
| --- |
|  |
| Suurimmat yhdyskunnat | 
* Helsinki Islam Keskus
* Suomen islamilainen yhdyskunta
* Tampereen islamin yhdyskunta
* The Islamic Rahma Center in Finland
* Pohjois-Suomen Islamilainen Yhdyskunta
* Resalat Islamilainen Yhdyskunta
* Turun Islamilainen Yhdyskunta
* *Luettelo islamilaisista yhteisöistä*

 |
|  |
| Moskeijat | 
* Järvenpään moskeija
* Lahden moskeija
* Vantaan moskeija

 |
|  |
| Henkilöt | 
* Abdullah Ali
* Musa Bigiev
* Khodr Chehab
* Okan Daher
* Anas Hajjar
* Weli-Ahmed Hakim
* Pia Jardi

 |
|  |
| Järjestöt ja media | 
* Helsingin Muslimit
* Suomen šiiamuslimit

 |
|  |
| Kulttuuri ja tapahtumat | 
* Muslimielämää

 |
|  |
| Muuta | 
* Helsingin islamilainen hautausmaa
* Helsingin suurmoskeijahanke
* Suomen islamilainen puolue

 |

 |